22/12/2009 | Administración LocalMunicipal
Carballo
Anuncio de aprobación definitiva da Ordenanza reguladora do funcionamento do servizo de axuda no fogar e dos prezos públicos do Concello de Carballo (A Coruña)

ANUNCIO O Pleno Municipal en sesión ordinaria celebrada o 26 de outubro de 2009 acordou aprobar inicialmente a ordenanza reguladora do servizo de axuda no fogar e dos prezos públicos no termo municipal de Carballo. O anuncio da aprobación inicial foi publicado no BOP nº 237 de 5 de novembro de 2009, no que se abriu un prazo de información pública durante 30 días hábiles para que os interesados poideran presentar alegacións, reclamacións ou suxerencias ó acordo inicialmente adoptado. Finalizado o prazo regulamentario sen que se presentasen alegacións, considérase definitivamente aprobado o acordo de aprobación da ordenanza do servizo de axuda no fogar e dos prezos públicos. Polo tanto publícase o texto íntegro no Boletín Oficial da Coruña para os efectos da súa entrada en vigor. A lei 7/1985, de 2 de abril, reguladora de bases de réxime local atribúe competencias aos concellos en materia de servizos sociais e a obrigatoriedade de prestalos aos municipios de mais de 20.000 habitantes, segundo os artigos 25.2 K e 26.1. c. Así mesmo establéceo o art.81. c da Lei 5/1997, de 22 de xullo, da administración local de Galicia. O Decreto 240/1995, do 28 de xullo, polo que se regulan os servizos sociais de atención primaria, no artigo 4.1. a) atribúe as competencias aos concellos para a creación e xestión dos servizos socias de atención primaria, e nos artigos 12, 13 e 14 define o programa de axuda no fogar, o tipo de prestacións a desenvolver e os beneficiarios. Recentemente foi aprobada a Lei 13/2008, de 3 de decembro de Servizos Sociais de Galicia, que regula o dereito de todas as persoas aos servizos sociais, correspondéndolles aos poderes públicos garantir dito dereito, e posibilitar que as liberdades e igualdades entre os individuos sexan reais e efectivas tal e como contempla a Constitución Española no seu art.9.3. Por outra parte, o Plan Concertado para o desenvolvemento das Prestacións Básicas de Servizos Sociais nas Corporacións Locais, regula a súa función xeral e, a Lei 13/2008, de 3 de decembro de servizos sociais de Galicia, fixa o marco entendendo por tal, servizos e actuacións de natureza material ou tecnolóxica. No seu art.11.1. f) atribúe como unha das funcións dos Servizos Sociais Comunitarios Básicos a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable. A Orde do 22 de xaneiro de 2009, pola que se regula o servizo de axuda no fogar, trala publicación da Lei 39/2006, do 14 de decembro, de promoción da autonomía persoal e atención ás persoas en situación de dependencia, así como a demais normativa estatal e autonómica que desenvolve a devandita lei, obriga a a unha adaptación e integración de novos elementos nas ordenanzas municipais reguladoras do Servizo de Axuda no Fogar, entre eles, a modificación da participación das persoas beneficiarias no custo dos servizos, a intensidades das prestacións, así como modificacións no procedemento, resolucións da concesións, modalidades de acceso ó servizo, etc. A nova normativa reguladora esixe a configuración dun novo modelo de axuda no fogar que complemente e amplíe a súa acción protectora, co fin de promover e dotar os recursos necesarios para facer efectivo un servizo de axuda no fogar de calidade e garantista. É obxecto da presente ordenanza a regulación do Servizo de Axuda no Fogar do Concello de Carballo, como programa básico de actuación dos servizos sociais comunitarios básicos de carácter municipal, así como a súa adaptación á normativa vixente. O Servizo de Axuda no Fogar (en adiante SAF) trata de prestar un conxunto de atencións desde unha perspectiva integral e normalizadora aos cidadáns e ás cidadás no seu domicilio, naquelas situacións nas que teñan limitada a súa autonomía persoal ou nos casos de desintegración familiar, facilitando a permanencia no seu propio contorno de convivencia e evitando así o seu internamento. A finalidade do SAF é mellorar a calidade de vida das persoas que viven nos seus domicilios e requiran algún tipo de apoio para a realización das tarefas básicas da vida diaria. Trátase dun conxunto de intervencións profesionais, de carácter preventivo, rehabilitador e asistencial, planificadas, coordinadas e supervisadas polo persoal técnico designado dos servizos sociais de atención primaria e desenvoltas por persoal cualificado. O servizo debe unir o esforzo das persoas usuarias, da súa familia, veciñas e veciños e amizades, dos servizos públicos e privados, das persoas voluntarias, etc., é dicir, o esforzo da comunidade no seu conxunto, para proporcionar o benestar desexado mantendo o maior grao de autonomía. Nunca se lle fará á persoa aquilo que poida facer por si mesma, xa que, do contrario, se iría incapacitando, causándolle dependencia en lugar de autonomía. Por outra banda, non se deberá substituír á familia na súa responsabilidade senón que, pola contra, estimularase na atención a persoa usuaria. Os principios fundamentais que se deben dar na atención son: a individualización, o respecto, a aceptación de toda persoa, e o recoñecemento do dereito inalleable a programar a súa propia vida e a tomar decisións que lle afecten, é dicir, a súa autodeterminación e relación persoal. O SAF ten coma obxectivos xerais: 1) Mellorar a calidade de vida das persoas usuarias.2) Posibilitar a permanencia das persoas no seu contorno de convivencia habitual, retardando ou evitando na medida do posible a súa institucionalización. Os obxectivos específicos do SAF son: 1) Fomentar e optimizar as destrezas, capacidades e habilidades persoais e familiares que permitan o máximo grao de autonomía.2) Manter, mellorar e recuperar o equilibrio persoal do individuo fortalecendo a colaboración coas redes naturais de apoio, especialmente da familia, así como da veciñanza e amizades, previndo posibles problemas de afastamento e soidade.3) Atender situacións conxunturais de crise persoal e/ou familiar que afecten á autonomía persoal ou social.4) Previr situacións de dependencia ou exclusión social.5) Apoiar e complementar a labor da familia en situacións de sobrecarga derivadas da atención de persoas dependentes ou de crise familiar.6) Favorecer a conciliación da vida familiar e laboral e o respiro familiar.7) Ofrecer apoio e orientación aos coidadores de persoas co dependencia.8) Potenciar a utilización de recursos comunitarios.9) Axudar á familia a asumir as súas responsabilidades con respecto á atención dalgún membro que o necesite.10) Promocionar na medida do posible formas de apoio social comunitario de tipo voluntario. Tódalas atencións, actividades e tarefas ás que se fai referencia neste artigo, aplicaranse sempre con carácter complementario das propias capacidades das persoas usuarias ou doutras persoas do seu entorno inmediato. Non se substituirán as tarefas que a persoa usuaria poida realizar, nin se suplantarán as responsabilidades familiares. As ditas atencións deseñaranse e implementaranse en consenso coa persoa usuaria, gardador de feito ou representante legal e sempre de conformidade coa valoración técnica realizada polos servizos sociais que en cada caso corresponda. As actividades que se van desenvolver dende o SAF poderán ser complementarias doutras intervencións realizadas polos distintos profesionais doutros programas e proxectos dos servizos sociais.1. No marco do SAF poderán prestarse os seguintes tipos de atención de carácter básico: A) Atencións de carácter persoal. Fai referencia a todas aquelas atencións dirixidas á persoa usuaria do servizo cando non poida realizalas por si mesma ou cando precise apoio e/ou axuda para o desenvolvemento das seguintes actividades: -Asistencia para levantarse e deitarse. -Apoio no coidado e hixiene persoal, así como para vestirse, especialmente nos casos de persoas usuarias afectadas por problemas de incontinencia, mobilidade e/ou deterioro cognitivo. -Control do réxime alimentario e axuda, se é o caso, para alimentarse. -Supervisión, cando proceda, na toma de medicación e administración de medicamentos simples prescritos polo facultativo correspodente, acompañado todo ilo por unha observación xeral do estado de saúde da persoa usuaria. -Apoio para cambios posturais, mobilizacións e orientación espacio-temporal no fogar. -Acompañamento fóra do fogar para acudir a consultas, tratamentos ou outras xestións valoradas e supervisadas adecuadamente polos servizos sociais. - Calquera outra atención de carácter persoal, específico e/ou urxente necesaria para acadar a finalidade do servizo e valorada polos servizos sociais. B) Atencións de carácter doméstico e da vivenda. Enténdense como tales aquelas actividades e tarefas que se teñen que desenvolver no domicilio da persoa usuaria referidas a: - Limpeza básica da vivenda que permita desenvolver nunhas condicións minimamente normalizadas de habitabilidade as actividades básicas da vida diaria. - Adquisición de alimentos e outras compras por conta da persoa usuaria. - Preparación básica de alimentos no fogar. - Lavar, pasar o ferro e repasar e ordenar a roupa. - Limpeza básica e mantemento da hixiene e salubridade na vivenda. - Pequenos arranxos básicos e elementais na vivenda. - Calquera outra tarefa necesaria para o normal funcionamento do domicilio da persoa usuaria e valorada adecuadamente polos servizos sociais. Estas atencións poderán ser facilitadas por outros servizos complementarios existentes, de titularidade municipal ou de outras administracións (lavandería, alimentación a domicilio, etc.), podendo instar os/as traballadores/as sociais dos servizos sociais ó uso de ditos servizos para a optimización dos recursos de persoal e carga horaria existentes no SAF. C) Atencións de carácter psicosocial e educativo. Intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar, tanto da persoa usuaria, coma da persoa coidadora habitual: - Organización doméstica. - Axuda a integración e socialización da persoa usuaria co entorno. - Mellora dos hábitos da vida diaria no fogar (orde, limpeza, hábitos saudables, prevención de riscos no fogar, priorización na realización das actividades, etc.) - Adestrar na realización das actividades da vida cotiá no entorno doméstico que potencien a autonomía da persoa usuaria. - Apoio na organización do orzamento familiar. - Apoio e orientación nos cambios da dinámica familiar e na estruturación familiar relacionados coa súa normalización. - Fomentar as habilidades persoais e sociais e reforzar as existentes. - Facilitar actividades de ocio no propio fogar. - Axudar no manexo da correspondencia, electrodomésticos, utensilios, etc. - Fomentar a comunicación coa persoa usuaria durante o tempo que dure a prestación como complemento e reforzo para a consecución dos obxetivos fixados. - Calquera outra tarefa necesaria para o desenvolvemento das capacidades persoais, de convivencia e de relación co entorno, valorada adecuadamente polos servizos sociais. D) Atencións de carácter técnico e complementario. Inclúense aquelas xestións ou actuacións que se avalíen precisas e axeitadas, ben para a posta en funcionamento do servizo, ben para a mellora das condicións do mesmo, ou para permitir, co apoio de novas tecnoloxías, unha atención inmediata en situación de crise ou emerxencia, coa aplicación de recursos tales como a teleasistencia, teleseguimento e/ou axudas técnicas. Así mesmo tamén se contemplan outras actuacións encamiñadas á adecuación funcional do fogar, prestacións dos servizos de podoloxía e/ou fisioterapia. En todo caso as atencións de carácter técnico e complementario están directamente relacionadas coa disponibilidade orzamentaria en cada exercicio e coa normativa vixente en cada momento que defina a posibilidade da súa prestación. Neste apartado tamén se inclúen as actividades de acompañamento no propio domicilio da persoa usuaria como medida de consecución dos obxectivos fixados e que, segundo cada caso particular, poden combinarse con diversas atencións de carácter psicosocial e educativo. Poderán integrarse dentro do SAF, ademais das atencións referidas con anterioridade, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida. En ningún caso poderán formar parte das actuacións desenvolvidas polo servizo: -A realización de actividades que non fosen incluídas no proxecto de intervención e no acordo de servizo. -Actuacións que, polo seu carácter sanitario, deban en todo caso ser realizadas por persoal facultativo. O SAF é un servizo dirixido a todas as persoas ou unidades de convivencia empadroadas, con residencia real e efectiva no Concello de Carballo en situación de necesidade de especial atención, e dicir, aquelas persoas ou unidades de convivencia, que polas súas capacidades físicas, psíquicas ou sensoriais, socioeconómicas ou familiares, teñan seriamente limitada a súa autonomía persoal e a súa capacidade de relación social, e que precisen dalgunhas das atencións establecidas no artigo 4 ª da presente ordenanza, avaliadas polos servizos sociais. Os perfís das persoas destinatarias están relacionados coa vía de acceso ó SAF: 1) ACCESO Ó SAF POR DEPENDENCIA: O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas. Sen prexuizo que segundo a capacidade do propio servizo se lle poida asignar praza efectiva ou paso á lista de agarda.2) ACCESO Ó SAF POR LIBRE CONCORRENCIA: Ademais, poderán ser potenciais persoas usuarias aquelas que, sen ter recoñecida valoración de dependencia ao abeiro da Lei 39/2006 do 14 de decembro, de Promoción da Autonomía Persoal e de Atención as Persoas en Situación de Dependencia, presenten unha situación persoal ou familiar encadrada nos seguintes perfís: a) Persoas con algún tipo de limitación física, psíquica ou sensorial e con déficit de autonomía persoa para a realización das actividades básicas da vida diaria, ás que o SAF lles permita mellorar seu nivel de desenvolvemento persoal e a súa autonomía na vivienda habitual. b) Familias que teñen persoas maiores con algún tipo de doenza, persoas con discapacidades ou enfermos crónicos ó seu cargo e que precisan axuda para poder atendéndelos adecuadamente por incapacidade derivada do propio estado de saúde das persoas coidadoras, por problemáticas derivadas da conciliación da vida familiar laboral ou como medida para lograr o correspondente respiro familiar. c) Persoas afectadas por unha lesión, patoloxía física ou psíquica de carácter temporal ou outro tipo de circunstancias debidamente acreditadas, e que precisen das prestacións do SAF. d) Persoas e familias con grave risco de desestructuración. e) Familias con menores aos que haxa que coidar ou atender en tarefas puntuais por ausencia dos pais ou titores, ou cando estes por circunstancias provisionais de enfermidade ou outros motivos, non poidan exercer as ditas tarefas e proporcionarlles os coidados e atencións axeitadas. f) Outras situación persoais ou familiares que presente situacións de risco e/ou exclusión social. En xeral, poderán ser persoas usuarios do SAF aquelas persoas e/ou familias nas que existe unha situación de necesidade de atención, e que de acordo coa valoración dos servizos sociais, supoña o SAF o recurso idóneo de atención. Son requisitos xerais que deben reunir as persoas beneficiarias: a) Que non reciban un servizo análogo doutra institución ou entidade para o mesmo fin. b) Que non teñan familiares con obrigas legais de prestar alimento segundo o Código Civil ou existindo éstes, que se neguen a cumprir esta obriga, residan fóra do termo municipal, ou estean imposibilitadas/os para facerse cargo das atencións da/o beneficiaria/o tanto a nivel económico como persoal. c) Que non presenten un estado de deterioro físico ou psíquico tal que necesiten máis un internamento asistido e continuado que o SAF. d) Que reúnan as condicións persoais, sociais, económicas, etc., que figuran nos baremos establecidos. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración que en cada caso se determinen en consenso cos servizos sociais.3. A coñeceren a organización e o regulamento do SAF.4. A coñeceren a situación do seu expediente.5. Ao tratamento confidencial dos seus datos de acordo co disposto na Lei Orgánica 15/1999, do 13 de decembro, de protección de datos de carácter persoal.6. A recibiren información precisa e clara sobre as posibles modificacións sobrevidas durante a prestación efectiva do SAF.7. A presentaren suxestións e/ou queixas no departamento de servizos sociais cando expresaren reclamacións ou fixeren suxestións sobre a prestación efectiva do SAF. As persoas usuarias do servizo, no marco dos deberes que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán as seguintes deberes: 1. Ter residencia real e efectiva e estar empadroadas no Concello de Carballo.2. Achegar canta información lle sexa solicitada polos servizos sociais municipais en orde á avaliación das circunstancias persoais, familiares e sociais que poidan determinar a necesidade da prestación do servizo.3. Adoptar unha actitude colaboradora e manter un trato correcto no desenvolvemento da prestación do SAF, respectando a dignidade persoal e profesional das persoas que prestan o servizo, así como os límites das súas obrigas laborais.4. Non dar ordes as/os auxiliares do SAF posto que xa existe un acordo entre as partes coas tarefas preestablecidas.5. A persoa usuaria debe permanecer no domicilio mentres se lle presta o SAF. Se por calquera motivo a persoa non se encontra no domicilio no horario de atención, a auxiliar está autorizada a esperar 10 minutos como máximo, tempo no que se vería reducido o servizo se finalmente se prestase para non afectar ás demais persoas usuarias que reciben o servizo esa xornada. En todo caso, a auxiliar deberá poñer en coñecemento do/a traballador/a social que corresponda a incidencia, que se fose reiterada sen motivo xustificado podería ser motivo de baixa do servizo.6. A persoa usuaria será flexible en canto a uns marxes lóxicos de variabilidade nos horarios de entrada no seu fogar para a realización do servizo. Diversas circunstancias alleas ó control da auxiliar (tráfico ou incidencias na estrada, inclemencias metereolóxicas, avaría do vehículo, situación de urxencia noutro fogar, etc.) así o favorecen. En todo caso non debe incidir na duración da prestación que deberá ser a acordada.7. Os contactos co/a auxiliar do SAF, referidos ao propio servizo, fóra do horario laboral no seu domicilio, deben realizarse sempre a través do/a traballador/a social de referencia.8. Non facer preguntas ao persoal do SAF sobre datos persoais nin realizar comentarios con terceiras persoas sobre aspectos que coñezan da súa vida privada.9. Non requerirá as atencións da auxiliar unha vez rematada a franxa horaria asignada para a realización das tarefas acordadas.10. No caso que se realicen acompañamentos fóra do domicilio para xestións adecuadamente valoradas polos servizos sociais, a persoa usuaria deberá obter os medios axeitados para realizar o desprazamento, sendo tarefa da/o auxiliar de axuda no fogar unicamente acompañar a dita persoa.11. Se a persoa usuaria rexeita a auxiliar do SAF que se lle asigne, sen razón suficientemente xustificada, pasará á lista de espera até que outro/a auxiliar a poida atender. Cando por circunstancias xustificadas, e coa finalidade de mellorar a calidade na prestación do servizo, fose preciso realizar un cambio de horario ou substitución dunha auxiliar do SAF, é potestade do Concello de Carballo realizar o dito cambio previa audiencia da persoa usuaria.12. Cumprir coas condicións do servizo, facilitando a execución das tarefas da auxiliar do SAF.13. Non se poderán realizar cambios de horario, tarefas etc., sen a pertinente autorización dos servizos sociais municipais.14. Colaborar, na medida das súas capacidades, no desenvolvemento do servizo e nos termos acordados ó inicio da prestación do SAF, tanto a persoa usuaria, como outros familiares.15. Para a realización das tarefas acordadas, a persoa usuaria deberá dispor ou proverse dos medios materiais e técnicos e equipamentos necesarios que permitan a realización das mesmas en condicións normalizadas, contando, se é preciso, co asesoramento dos servizos sociais municipais.16. Se se precisase realizar unha supervisión ou administración de medicación simple ou realización dunha cura básica é necesario que a persoa usuaria achegue un informe do facultativo ou responsable de enfermería co tratamento e pautas precisas.17. Informar á maior brevidade posible dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal, familiar, etc. que puidesen dar lugar á modificación, suspensión ou extinción na prestación do servizo.18. Informar á maior brevidade posible, en circunstancias ordinarias e previsibles, das ausencias do domicilio que impidan a realización das tarefas acordadas.19. Comunicar as ausencias temporais do domicilio que requiran unha suspensión temporal do servizo, con un mínimo de 10 días hábiles de antelación.20. Facilitar o seguimento, control e avaliación do desenvolvemento do SAF polos servizos sociais municipais.21. Participar no pagamento do SAF, se fose o caso, nos termos que figuren na resolución da concesión do servizo, debendo aboar o prezo público correspondente segundo a normativa aplicable a tales efectos.22. Calquera queixa ou suxerencia da persoa usuaria respecto do servizo deberá poñelo en coñecemento do/a traballador/a social responsable do seu expediente.23. As persoas usuarias presentarán, nos servizos sociais municipais, no periodo que se estableza, a documentación requirida para os efectos de revisión e continuidade do servizo.24. O SAF non elimina nin substitúe as actividades que a propia persoa usuaria poida realizar e en ningún caso suplantará as responsabilidades familiares. O incumprimento destes deberes poden ser motivo de baixa no SAF.1. O acceso ao SAF producirase a través dos servizos sociais comunitarios básicos de carácter municipal, de acordo coas seguintes modalidades: A). ACCESO POR DEPENDENCIA: Terán prioridade de acceso directo ao SAF ás persoas que teñan un dereito recoñecido de atención dentro do sistema de autonomía e atención á dependencia coa correspondente resolución de grao e nivel de dependencia e resolución de programa individual de atención que recolla o SAF como recurso asignado, e/ou segundo as instruccións e normativa vixente en cada momento. O recurso do SAF pode resolverse favorable como servizo principal, como complemento a outro servizo ou como respiro familiar. En todo caso as intensidades máximas de atención virán fixadas no programa individual de atención, sen prexuízo do acordo que consensúen a persoa usuaria ou representante legal cos servizos sociais municipais en función das necesidades e da valoración técnica. O establecemento dos topes máximos das intensidades das prestación quedarán sempre supeditadas á normativa vixente en cada momento da Administración Autonómica. A temporalidade é indefinida mentres se manteñan as condicións que deron lugar a alta no SAF. O horario de prestación do SAF de Dependencia será, con carácter xeral, de 8 a 22 horas ininterrumpidamente en dous turnos de 7 horas cada un, de luns a domingo, todos os días do ano, excepto os días 24,25 e 31 de decembro e 1 de xaneiro, en que se prestarán os servizos imprescindibles baixo criterio técnico. O Concello de Carballo poderá modificar o horario de prestación coa finalidade de optimizar o funcionamento do SAF. O Concello de Carballo poderá asignar unha ou máis auxiliares de axuda no fogar a cada caso en función do proxecto de intervención individual e da organización xeral do SAF. As atencións nos domicilios poderanse dividir como máximo en dous desprazamentos diarios, sempre en distintos turnos (mañá e tarde) e cunha duración mínima dunha hora cada un. Excepcionalmente, e mediante xustificación técnica se poderían facilitar 3 atencións partidas no día. En todo caso, teranse en conta os criterios e xustificacións técnicas que busquen a optimización do tempo, a calidade do servizo e o mantemento dos intereses xerais de todas as persoas usuarias. O Concello de Carballo consignará nos seus orzamentos as cantidades necesarias para garantir a viabilidade dos servizos da súa competencia, podendo complementarse coas achegas doutras administracións e coas achegas das persoas usuarias en función da súa capacidade económica. B). ACCESO POR LIBRE CONCORRENCIA: B.1) Acceso para aquelas persoas que non teñen recoñecida a valoración de dependencia ao abeiro da Lei 39/2006 do 14 de decembro, de Promoción da Autonomía Persoal e de Atención as Persoas en Situación de Dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación que se establece na devandita lei, se enmarquen nalgún dos perfís referidos no artigo 5.2, e exista valoración favorable por parte dos servizos sociais municipais. Estas persoas terán un prazo máximo de 3 meses para solicitar a administración competente a valoración do grao e nivel de dependencia e continuar o procedemento oportuno se fose o caso. A temporalidade é definida e suxeita a revisión. A intensidade de atención definirase tras a correspondente valoración técnica, cun máximo de 5 horas semanais en función das tarefas implementadas. En circunstancias excepcionais e limitadas no tempo podería elevarse a un máximo de 10 horas de atención semanais. O horario de prestación do SAF de Libre Concorrencia será, con carácter xeral, de luns a venres en días laborais de 8 a 15 horas, podendo valorarse a súa prestación, en casos excepcionais, na franxa horaria de 15 a 22 horas. O Concello de Carballo poderá modificar o horario de prestación coa finalidade de optimizar o funcionamento do SAF. No acceso por libre concorrencia empregarase un baremo determinado (anexo I) no que, ademais dos posibles déficits de autonomía da persoa, se valoren factores de carácter persoal e sociofamiliar, apoio social, situación da vivenda e outros que dificulten obxectivamente a súa normalización e a calidade de vida. B.2) Acceso por urxencia sobrevida. O acceso por urxencia sobrevida dentro da modalidade de acceso por Libre Concorrencia permitirá iniciar a prestación do SAF nun prazo non superior a 3 días laborais, establecéndose unha alta provisional, tras a correspondente valoración técnica. Á maior brevidade posible a persoa usuaria, gardador de feito ou representante legal debe facilitar a información e achegar a documentación precisa, así como aceptar o aboamento dos prezos públicos que correspodensen se fose o caso para manter o servizo. A extensión da prestación, para as persoas usuarias cuxa vía de acceso ó SAF é por Libre Concorrencia, incluido o acceso por urxencia sobrevida dentro desta modalidade, virá condicionada polas posibilidades orzamentarias do programa consignadas polo Concello de Carballo, podendo complementarse coas achegas doutras administracións e coas achegas das persoas usuarias en función da súa capacidade económica.2. Cando por este carácter limitativo dos orzamentos non sexa posible a atención de todas as persoas solicitantes, establecerase unha lista de espera cunha orde de prelación en función da puntuación obtida na aplicación do baremo establecido. No caso de que coincidan en puntuación daráselle prioridade a aquelas solicitudes presentadas en primeiro lugar no rexistro de entrada do concello de Carballo.1. O servizo público de axuda no fogar prestarase directamente polo Concello de Carballo. En todo caso, en función das necesidades emerxentes do servizo, da optimización dos recursos existentes e da súa organización pode prestarse tamén mediante diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas con ou sen ánimo de lucro debidamente autorizadas.2. As entidades privadas con ou sen ánimo de lucro poderán realizar a prestación dun servizo privado de axuda no fogar en réxime de libre mercado sempre que cumpran os requisitos de autorización e acreditación legalmente establecidos, segundo o recollido no artigo 10.3. As entidades privadas con ou sen ánimo de lucro non poderán subcontratar a execución da prestación principal do SAF, entendendo por tal a atención regular e continuada realizada no fogar da persoa ou unidade de convivencia usuaria, en aplicación do proxecto de intervención deseñado para cada caso. Non obstante, poderanse subcontratar prestacións complementarias do servizo, entendendo por tales aquelas que teñan carácter non regular, as que se poidan executar fóra do domicilio e as que reforcen a atención regular por medios técnicos ou humanos especializados.4. Ademais, sen prexuízo do establecido no número 1 deste artigo, os servizos poderán ser prestados mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente.1. Todas as entidades prestadoras de servizos sociais, públicas ou privadas, con ou sen ánimo de lucro, que desenvolvan o programa de axuda no fogar, deberán estar debidamente autorizadas de conformidade co establecido no Decreto 143/2007, do 12 de xullo, polo que se regula o réxime de autorización e acreditación dos programas e centros de servizos sociais.2. Así mesmo, estarán suxeitas á inspección e ao réxime sancionador vixente en materia de servizos sociais.3. As entidades que presten servizos de atención a persoas en situación de dependencia deberán acreditarse de conformidade co disposto na Lei 39/2006, do 14 de decembro, e o Decreto 143/2007, do 12 de xullo, polo que se regula o réxime de autorización e acreditación dos programas e centros de servizos. O SAF está integrado nos servizos sociais comunitarios básicos de carácter municipal e establécese con organización propia, reservándose ó Concello de Carballo a competencia exclusiva das funcións de planificación, programación, dirección técnica do servizo, coordinación, execución, seguimento, supervisión, control e avaliación deste; así como a recepción, avaliación e resolución das solicitudes. O SAF será coordinado por un/unha traballador/a social do Concello de Carballo designado para tal fin, que ten entre outras funcións: 1. Realizar a programación e avaliación xeral.2. Deseñar os instrumentos de sistematización e xestión.3. Supervisar e controlar a xestión do SAF e o desenvolvemento das atencións con reunións periódicas cos distintos profesionais que interveñen.4. Estudar e analizar as demandas e os resultados.5. Supervisar e controlar o seguimento e coordinación, no seu caso, cos demais traballadores/as sociais do Concello e /ou da entidade prestadora do servizo.6. Reforzar a formación e a reciclaxe continua das auxiliares do SAF. Nun segundo nivel os/as traballadores/as sociais responsables dos respectivos expedientes de SAF desempeñarán un labor de carácter técnico de: 1. Recepción da demanda, información e orientación.2. Estimulación, se é o caso, das responsabilidades dos familiares como coidadores primarios.3. Estudo e diagnóstico do caso.4. Baremación e deseño da intervención que se vai realizar, coa emisión do corresponde informe social, da proposta específica de atención, da intensidade e da participación da persoa usuaria no copagamento, cando corresponda.5. Proposición de altas, baixas, suspensións ou modificacións.6. Coordinación cos profesionais que presten o SAF, realizando os seguimentos e avaliacións oportunas de cada caso e previr posibles situacións-problema.7. Calquera outra consensuada co/a coordinador/a do SAF. Nun terceiro nivel intervirán as/os auxiliares de axuda no fogar (ou perfil profesional análogo cualificado). Como figura profesional más próxima e con maior contacto coa persoa usuaria as súas funcións son: 1. Realizar as tarefas e actividades detalladas no acordo do servizo e no proxecto de intervención de cada persoa usuaria, axustándose rigurosamente as pautas e horarios establecidos.2. Facer a persoa usuaria protagonista do seu proceso de vida e non substituíla naquelas funcións que poida desenvolver por el mesmo.3. Actuar de enlace entre a persoa usuaria e os/as traballadores/as sociais cando fose preciso.4. Colaborar e coordinarse co traballador social para os seguimentos, e plantexar incidencias que poidan desembocar na adopción de posibles medidas correctoras que melloren a prestación do SAF. As obrigas das/os auxiliares do SAF son: 1. Respectar a intimidade da persoa usuaria e gardar a debida confidencialidade.2. A/o auxiliar do SAF non permitirá que sexa a persoa usuaria quen oriente o servizo, e manterá unha relación de equilibrio afectivo. O trato será sempre de respecto, evitando que a confianza coa persoa usuaria e coa súa familia interfira no traballo.3. A/O auxiliar non debe facer partícipe á persoa usuaria e á familia desta, dos seus propios problemas, separando todo o posible a súa vida privada do seu traballo.4. Non se realizarán cambios ou novas tarefas sen a previa autorización do/a traballador/a social de referencia.5. A/O auxiliar non realizará atencións de carácter persoal a outros membros da familia distintos das persoas beneficiarias, aínda que convivan no mesmo domicilio. Se se trata de persoas maiores ou incapacitadas, estudarase o caso desde o departamento de servizos sociais.6. Ós/ás auxiliares do SAF non lles estará permitido recibir ou custodiar diñeiro, xoias nin obxecto algún da persoa usuaria.7. Non se permite recibir ningún tipo de prestación/bonificación por parte do/a usuario/a (cartos, regalos, etc.) 8. A/O auxiliar do SAF non disporá de chaves de ningún domicilio, agás cando as condicións da situación concreta así o esixan, sempre con consentimento formal da persoa usuaria e aceptación do/a traballador/a social responsable do expediente.9. Non se poderá acudir ao lugar de traballo en compaña de persoas alleas ao servizo. No caso de tratarse de intervencións de carácter socioeducativo derivadas dun diagnóstico de desestruturación familiar, poderá incorporarse ao proceso os profesionais do Programa de Educación Familiar, de acordo coas circunstancias de cada caso, e/ou algunha das seguintes figuras profesionais: técnico superior en integración social, diplomado en educación social ou diplomado en traballo social, se fose o caso. Ademais fomentarase a coordinación, colaboración e traballo en rede con outros servizos, profesionais, entidades, etc. co gallo de mellorar permanentemente a prestación do servizo e a mellora da calidade de vida da persoa usuaria, previa autorización da persoa usuaria. Se procedese, na prestación do SAF, ademais do persoal profesional, poderá colaborar persoal voluntario baixo a supervisión técnica dos servizos sociais municipais. Deberá posuir un mínimo de formación específica, actúando de forma solidaria, sen expectativas de remuneración económica e dentro do programa de atención correspondente, complementando de xeito coordinado as funcións e tarefas do persoal sinalado anteriormente. Nunca poderán suplir as funcións e tarefas dos profesionais. Para estes efectos estarase ao previsto na lexislación en vigor sobre voluntariado. O SAF estará coordinado por persoal técnico con cualificación de diplomatura universitaria en Traballo Social. No caso de que o número de persoas usuarias sexa menor de 50, o persoal técnico mínimo esixible será de 0.02 profesionais en cómputo de xornada completa por persoa usuaria. Nos demais casos aplicaranse a seguinte táboa: O persoal que presta atención directa nos domicilios das persoas usuarias estará formado por auxiliares de axuda no fogar, que no caso de atender a persoas afectadas por déficit de autonomía, deberá estar en posesión do título de formación profesional de grao medio de atención socio-sanitaria ou equivalente, regulado no Real Decreto 1379/2008, do 1 de agosto, polo que se establecen os certificados de profesionalidade da familia profesional de servizos socio-culturais e á comunidade ou normativa análoga vixente. O referido con anterioridade sen prexuízo da posibilidade de acreditación da competencia profesional adquirida mediante experiencia laboral debidamente xustificada ou mediante formación específica debidamente acreditada que regulamentariamente se estableza. O Concello de Carballo e/ou as entidades prestadoras de servizos sociais normalizará, na medida do posible, a cualificación profesional do cadro de persoal que presta servizos como auxiliar de axuda no fogar de acordo co referido con anterioridade, sempre que poidan acreditar que ese persoal participou nalgún curso de formación específico. Para os efectos do anteriormente establecido, as entidades prestadoras elaborarán un plan de formación continua para o conxunto dos seus traballadores. O Concello de Carballo, tanto se presta o servizo en réxime de xestión directa como se o presta en réxime de xestión indirecta ou, de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que se presta o servizo, no cal constará, cando menos: - Un informe social, asinado polo/a traballador/a social responsable do caso. - Un proxecto de intervención asinado polo/a traballador/a social responsable do caso. - Un acordo de servizo asinado entre o Concello de Carballo e a persoa usuaria. - Notificación de resolución de alta no SAF. O tratamento da información contida nos expedientes realizarase de acordo coa normativa vixente en materia de protección de datos de carácter persoal. En todo caso a persoa usuaria, representante legal ou gardador de feito poderá autorizar a cesión dos seus datos ós profesionais que interveñen no SAF e/ou a outros profesionais cos que se interven coordinadamente e en rede co fin de lograr unha xestión e atención de calidade. Da mesma maneira autorizará á entrada no seu domicilio as/os auxiliares de axuda no fogar para a prestación do SAF, así como ó/á traballador/a social que realice as visitas domiciliarias para realizar os correspondentes seguimentos. Isto farase constar no acordo de servizo. A persoa que exerza como coordinadora do SAF, en coordinación cos demais traballadores/as sociais, garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual físico e/ou no expediente familiar do Sistema de Información de Usuarios de Servizos Sociais - S. I. U. S. S. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo. -No acceso por Dependencia ao SAF para as persoas usuarias con dependencia valorada, a resolución relativa ao programa individualizado de atención (PIA) terá a consideración de prioritaria, sen prexuízo que segundo a capacidade do propio servizo se lle poida asignar praza efectiva ou paso á lista de agarda. -En todo caso deberán cumprirse os pasos seguintes que procedan, comúns co acceso por Libre Concorrencia: A). O proceso iniciarase a solicitude da persoa interesada, ou de oficio no caso de que no marco do proxecto de intervención social que se estea levando a cabo polos servizos sociais comunitarios básicos municipais, se detecte unha situación de especial vulnerabilidade que requira da aplicación do recurso do SAF. B). A solicitude formularase por escrito en modelo formalizado que se facilitara nas dependencias dos servizos sociais municipais, onde deberá ser presentada, ou a través de calquera dos medios sinalados no artigo 38.4 da Lei 30/1992, do 26 de novembro, de Réxime Xurídico das Administracións Públicas e de Procedemento Administrativo Común. C). Previo a presentación da solicitude as persoas interesadas poderán solicitar cita previa nos servizos sociais municipais para que un/ha traballador/a social realice unha labor preliminar de valoración, estudo e diagnóstico da situación-problema e oriente adecuadamente a persoa usuaria cara a alternativa máis favorable en relación ca demanda de información ou asistencia que está a presentar. D). A solicitude deberá ir acompañada segundo proceda, da seguinte documentación: 1. Fotocopia cotexada do DNI, permiso de residencia e/ou NIE da persoa solicitante.2. Libro de familia.3. Volante de empadroamento colectivo dos membros de convivencia e con data de alta.4. Fotocopia cotexada da tarxeta sanitaria da persoa solicitante.5. Certificado de bases impoñibles. Se este xustificante de ingresos económicos do último ano impositivo de tódolos membros computables da unidade de convivencia no é suficiente para aclarar a situación económica poderá requerirse: - Copia cotexada da última declaración fiscal da renda. - Certificacións de pensións ou prestacións percibidas no último ano impositivo. - Fotocopia cotexadas das nóminas correspondentes ao último ano impositivo. - Certificacións catastrais sobre bens rústicos, urbanos e industriais correspondentes ao último ano fiscal impositivo e/ou fotocopia cotexada do recibo de pagamento do Imposto sobre bens inmobles, tanto urbanos coma rústicos ou de características especiais, dos que sexan titulares. - Certificación dos servizos municipais sobre padróns (IBI-UR, de vehículos, actividades económicas, etc) - No suposto de percepción de ingresos regulares ou irregulares en contía e/ou natureza, presentaranse xustificantes ou declaración responsable dos ditos ingresos.6. Calquera outro documento acreditativo da situación económico-laboral (vida laboral, xustificante de desemprego, etc.), inclusive acreditación de gastos regulares como por exemplo o alugueiro.7. Informe médico segundo o modelo formalizado que se facilitara nas dependencias dos servizos sociais municipais, que acredite a situación de saúde da persoa usuaria, e do coidador habitual e/ou doutros familiares se procede.8. Declaración responsable de quen corresponda cando precisen aclararse circunstancias con imposibilidade de acreditarse documentalmente.9. Cando corresponda, resolución do recoñecemento do grao e nivel de dependencia e resolución do Programa Individual de Atención (PIA). 10. Calquera outro documento que o/a traballador/a social poida requerir para realizar a correcta valoración do expediente. E). No supostos de alta de oficio e/ou de alta por emerxencia sobrevida no acceso por Libre Concorrencia, poderá iniciarse o SAF coa formación a posteriori do expediente á maior brevidade posible. F). Se o expediente de iniciación non reunise os requisitos previstos no artigo 71 da Lei 30/92 do 26 de novembro de réxime xurídico das administracións públicas e do procedemento administrativo común, ou non se acompañara dalgún/s dos documentos esixidos nesta normativa, requirirase a quen asinara a solicitude para que, no prazo de 10 días hábiles, subsane as faltas ou acompañe os documentos preceptivos, con apercibimento de que, se non o fixese, se arquivará sen máis trámites. G). Posto que o SAF está en funcionamento todo o ano, o prazo de presentación de solicitudes permanecerá aberto ininterrumpidamente. Unha vez presentada e rexistrada a solicitude xunto coa documentación completa que proceda referida con anterioridade, o/a traballador/a social designado efectuará a correspondente visita domiciliaria, as entrevistas de valoración e diagnóstico necesarias e aplicará o baremo correspondente. Posteriormente emitirá o informe social preceptivo e vinculante que debe recoller: - A información sociofamiliar, económica e de vivenda. - Puntuación do baremo aplicado. - A valoración e a proposta de resolución favorable ou desfavorable motivada. - As atencións e intensidades recomendables. - Horario aproximado de prestación do servizo se fose o caso. - Achega económica da persoa usuaria, se fose o caso. - Data de posible alta ou de incorporación á lista de espera. - Observacións, se fose o caso. Nos supostos dos demandantes do SAF con acceso por Dependencia, non é obrigatorio realizar a avaliación da situación no informe social por parte das traballadores/as sociais dos servizos sociais municipais sempre e cando exista xa informe social preceptivo emitido con anterioridade para a resolución do grao e nivel de dependencia da persoa usuaria. En todo caso deberase deseñar o correspondente proxecto de intervención. Emitido o informe social poderase iniciar trámite de audiencia se fose preciso, onde se porá de manifesto o expediente a persoa interesada, representante legal ou gardador de feito, quen poderá alegar e presentar os documentos e xustificantes que estime pertinentes. Se comunica súa decisión de non efectuar alegacións nin achegar novos documentos ou xustificacións, continuarase o procedemento establecido. I) Posto que o SAF está en funcionamento todo o ano, o prazo de presentación de solicitudes permanecerá aberto ininterrumpidamente. A resolución sobre a concesión ou denegación do SAF correspóndelle o/a alcalde/sa, podendo delegar esta competencia de conformidade co artigo 21.3 da Lei 7/85, do 2 de abril, reguladora das bases do réxime local. A dita resolución notificarase por escrito a persoa interesada, que en tódolos casos deberá ser motivada. -Se a resolución de concesión conlevase unha incorporación inmediata deberán acordarse, entre os servizos sociais municipais e a persoa usuaria, as condicións básicas da prestación, os dereitos, obrigas e causas de modificación, suspensión e/ou extinción que se substanciarán no acordo de servizo en modelo formalizado. Ademais establecerase o Proxecto de Intervención definitivo previo a alta efectiva no SAF, que se realizará á maior brevidade posible. -No caso que por necesidades do SAF, existise unha empresa ou entidade adxudicataria que complementase parcialmente o servizo, notificaríase a alta da persoa usuaria á maior brevidade posible o/a traballador/a social para iniciar a súa atención. -No caso de precisarse realizar cambios ou modificacións da prestación do servizo durante a evolución da situación obxecto de intervención, farase constar un novo documento de acordo de servizo e de proxecto de intervención que anularán ós anteriores. -Nunha conxuntura de extrema e urxente necesidade sobrevida debidamente xustificada, mediante resolución motivada da Alcaldía ou Concellería delegada responsable da Área en Servizos Sociais, poderase iniciar de oficio a prestación do servizo de xeito inmediato, a proposta dos servizos municipais, sen prexuízo, da posterior instrución do procedente expediente. -No caso de expedientes con Acceso por Dependencia terán prioridade na lista de espera. A orde establécese en función do grao e nivel de Dependencia e do recurso asignado (SAF como recurso principal ou SAF como respiro ou recurso complementario) -No caso de que a resolución de concesión no Acceso por Libre Concorrencia, e en función da dispoñibilidade do servizo, a persoa interesada incorporarase á lista de espera, ocupando o número de orde que lle corresponda en función da puntuación acadada polo seu expediente trala baremación global do mesmo. No caso de igualdade de puntuación, a prioridade establecerase pola antigüidade segundo o número de rexistro de entrada da solicitude. -No suposto de que unha persoa solicitante supere os seis meses na lista de espera, ou a data de solicitude non se corresponda co mesmo ano económico da previsible data de alta, antes de proceder a súa alta como usuario do SAF será preceptiva unha nova avaliación da situación. Con carácter xeral, a extinción ou modificación das condicións de prestación do SAF, requirirá a tramitación do correspondente expediente, coa correspodente xustificación por escrito do/a traballador/a social responsable do caso, co trámite de audiencia da persoa interesada cando proceda, e ca resolución da Alcaldía ou da Concelleira delegada responsable dos servizos sociais municipais. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consorte ao establecido no Decreto 176/2007, do 6 setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarse, en todo caso, ao órgano competente para ditar resolución de Programa Individual de Atención.16.1- Causas de extinción do SAF: a) Falecemento da persoa usuaria. b) Ingreso en residencia de persoas maiores ou discapacitadas da persoa usuaria. c) Traslado definitivo da súa residencia fora do Concello de Carballo. d) Incumprimento reiterado dos deberes e obrigas. e) A devolución de dúas cotas mensuais consecutivas ou tres alternas por causa imputable a persoa usuaria. f) Incumprimento das condicións do acordo de servizo. g) A non aceptación ou incumprimento das normas do servizo. h) Ocultación de datos decisivos. No caso de tratarse de datos económicos poderá supoñer o reintegro do 100% do custo do servizo dende a data de alta neste. i) Renuncia voluntaria. Neste caso deberá asinar a persoa usuaria ou representante o documento correspondente, e quedará invalidada toda vinculación co Concello. j) A permanencia no domicilio de familiares ou persoas obrigadas a prestarlle as atencións, cando exceda de tres meses, dará lugar a extinción, segundo o informe social do/a traballador/a social dos servizos socias municipais do Concello. Isto non é aplicable as persoas usuarias con acceso por Dependencia. k) A Ausencia do domicilio da persoa usuaria por un periodo superior a 3 meses supoñerá a extinción do servizo, excepto naqueles casos nos que tratándose dun ingreso hospitalario. l) Desaparición das causas que motivaron a prestación do servizo. m) O cambio do PIA ou do proxecto de intervención que implique o cambio de asignación do recurso e a súa incompatibilidade co SAF.16.2.-Causas de modificación das condición da prestación do SAF: A modificación dalgunhas das causas que motivarán a súa concesión. Os cambios de circunstancias, en calquera caso, deberán subtanciarse no expediente individual, mediante un novo informe social e a documentación que proceda.16.3.-Causas de suspensión temporal do SAF con reserva de praza: a) Ausencia temporal do domicilio da persoa usuaria. Esta deberá acreditar as causas da ausencia, que quedarán debidamente xustificadas no expediente. Neste suposto o servizo poderá suspenderse ata un máximo de 3 meses. b) Por ingreso hospitalario mentres dure este, sempre que a situación de alta hospitalaria sexa compatible coas características da persoa usuaria do SAF. Se o ingreso hospitalario se prolongase máis de tres meses, revisarase a reserva de praza e valorarase novamente a continuidade do SAF ou a súa extinción. c) Por contar, temporalmente, con apoio familiar. Se este apoio se prolonga máis de tres meses, revisarase a reserva de praza e, polo tanto, a continuidade ou extinción do servizo. d) Por necesidades do servizo, se fose necesario ampliar o número de persoas usuarias e se considerasen prioritarios outros casos en función da situación persoal, sanitaria, e/ou económica. e) Por incumprir obrigas de relevancia, o/a traballador/a social poderá propoñer unha suspensións temporal do SAF de entre 3 e 15 días efectivos de prestación como medida de apercibimento. Nos apartados a), b), c), a persoa usuaria ou representante deberá comunicalo á maior brevidade posible. No caso de que a persoa beneficiaria teña dereito á reserva de praza, non se manterá necesariamente as condicións iniciais do servizo, quedando a expensas das indicacións técnicas e da dispoñibilidade do SAF. O servizo poderase suspender, coa excepción das prazas vinculadas a un dereito exercido dentro do sistema de autonomía a atención á dependencia, suposto no que se estará ao disposto na normativa reguladora.16.4.-Causas de concesión temporal do SAF: De darse algún dos supostos anteriormente mencionados e se houbese algunha persoa en lista de espera, poderáselle conceder o servizo eventualmente mentres haxa vacante, despois da aceptación desta provisionalidade por parte da persoa candidata á praza. De conformidade co previsto no artigo 127 en relación co artigo 41, e segundo as normas contidas no capítulo VI do título I do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, o Concello de Carballo establece o prezo público polo servicio de axuda no fogar tanto para persoas que acceden ao servizo por libre concorrencia, como para persoas valoradas como dependentes segundo a Lei 39/2006 de 14 de decembro de promoción da autonomía persoal a atención ás persoas en situación de dependencia e a Orde que regula o servizo de axuda no fogar na Comunidade Autónoma de Galicia. O prezo público regulado neste acordo constitúe unha prestación patrimonial de carácter público que se satisfará polas persoas usuarias que voluntariamente soliciten a prestación do servicio de axuda no fogar. Están obrigados ao pago todas aquelas persoas que sexan dadas de alta no servizo de axuda no fogar por libre concorrencia e aquelas persoas recoñecidas coma dependentes ao abeiro da Lei 39/2006 de 14 de decembro, de Promoción da Autonomía Persoal a Atención ás Persoas en Situación de Dependencia e teñan Resolución do Plan Individual de Atención (PIA) no que se lles recoñezca o citado servizo, en calquera das súas modalidades, de acordo co estipulado no Regulamento do Servizo de Axuda no Fogar do Concello de Carballo. Se o/a beneficiario/a do servicio carecera de capacidade para obrar, dita obriga recaerá sobre quen ostente a súa representación legal ou, no seu caso, sobre que exerza de feito o seu coidado.20.1.–A contía do prezo público regulado no presente acordo será o fixado nas tarifas contidas nos apartados seguintes referida a unha hora de prestación do servizo, e que se determinará do seguinte xeito: Aos efectos previstos para a aplicación das tarifas do presente artigo, o importe do prezo público será de 12 €/hora (aplicarase anualmente o IPC correspodente). O abeiro do establecido no artigo 47.1 do texto refundido da Lei Reguladora das Facendas Locais, delégase na Xunta de Goberno Local a competencia para a modificación de ditos importes en función das variaciones no custe do servizo.20.2.-A participacion das persoas usuarias na financiación do servizo de axuda no fogar establecerase en función do custo do servizo que se lles preste e da súa capacidade económica persoal, consonte á seguinte táboa: En ningún caso a contribución económica da persoa usuaria poderá ser superior ao 65% do custo efectivo do servizo prestado pola entidade local titular do mesmo. Poderá preverse a gratuidade do servizo en determinados casos en que a problemática principal atendida sexa a desestructuración familiar e se procure a protección e integración social de menores de idade en risco de exclusión, segundo criterio do técnico responsable do servizo e resolución motivada de Alcaldía, órgano competente para acordar a concesión do servizo, debendo quedar constancia no correspondente expediente.20.3.–Capacidade económica da persoa usuaria. Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros adultos da unidade de convivencia responsables dos menores que formen parte dela. A capacidade económica das persoas usuarias do servizo de axuda no fogar calcularase en atención a súa renda e, se é o caso, ó seu patrimonio. Teranse en conta, ademais, as persoas conviventes economicamente dependentes, de acordo co establecido nos parágrafos seguintes: A renda valorarase atendendo ós ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. Para o cómputo do patrimonio ateranse ó disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No supostos de cotitularidade, so se terá en consideración a procentaxe correspondente á propiedade do beneficiario. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella. A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes conviventes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 ós 65 anos e dun 1% os menores de 35 anos. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.1.–A obriga de pagamento nace no momento en que o beneficiario reciba a prestación do servizo.2.–O pagamento da cota realizarase mensualmente no mes inmediato seguinte á prestación do servizo, a través de domiciliación bancaria que autorizará a persoa usuaria do mesmo por escrito ou mediante ingreso na conta corrente que o Concello sinale no momento de subscribir o contrato de prestación do servizo.3.- As persoas obrigadas ó pagamento deben comunicar calquera alteración que se produza nos seus ingresos ao longo do período impositivo, así como renovar, anualmente, os datos para a estimación das súas rendas.4.- O terse en conta as circunstancias económicas na fixación de prezos non se establece ningún outro sistema de exención ou bonificación.5.- En caso de suspensión temporal do servizos descontarase das cotas a parte proporcional que lle corresponda mensualmente 6.- As débedas polos prezos públicos poderán esixirse polo procedemento administrativo de constrinximento.1.–As liquidacións practicaranse mensualmente nos primeiros quince días de cada mes mediante a aprobación de padróns ou matrículas deste prezo público, de conformidade co informe facilitado polo servizo en relación ao mes inmediato anterior.2.–O impago excepcional dunha mensualidade suporá, en caso de xustificación motivada ao departamento de Servizos Sociais polo usuario do servizo, a acumulación da mensualidade a pagar no mes seguinte. Se a mensualidade acumulada fose obxecto de impago novamente procederáse á extinción do servizo.3.- Cando a persoa usuaria, sen previo aviso, non se atope no seu domicilio na hora consensuada para a prestación do servizo, salvo ausencias xustificadas, será computada igualmente para o cálculo do prezo público. PRIMEIRA.- No caso que por necesidades do servizo se precisase complementariamente a contratación duna empresa ou entidade para a prestación do SAF, farase segundo o prego de condicións técnicas e administrativas proposto en cada momento. Ademais terase en conta o disposto nesta Ordenanza e na Orde do 22 de xaneiro de 2009 pola que se regula o servizo de axuda no fogar. SEGUNDA.- As subvencións que de organismos, tanto públicos como privados, sexan concedidas ao concello polo concepto de servizo de axuda no fogar, redundarán integramente neste servizo, a fin de lograr unha axeitada atención. Queda derrogada a Ordenanza reguladora do servizo de axuda no fogar deste Concello aprobada no Pleno do día 31/01/2005 e publicada no BOP Nº 80 do dia 11/04/2005. A presente norma entrará en vigor con carácter xeral o día seguinte da súa íntegra publicación no Boletín Oficial da Provincia da Coruña. Concederase un prazo de tres meses de adaptación ás novas normas para as persoas usuarias que actualmente están recibindo o servizo, a fin de lograr unha adecuada atención. Facúltase a Alcaldía para ditar cantas disposicións internas sexan necesarias para o desenvolvemento e aplicación desta norma, sempre que non supoña a súa modificación, dándose conta á comisión informativa correspondente. Queda derrogada toda aquela normativa municipal en vigor que regule o servizo de axuda a domicilio e calquera outra que se opoña á presente ordenanza. ANEXO A avaliación do grao de autonomía/dependencia basearase en 4 graos distintos en función da necesidade de apoio doutra persoa para a realización das tarefas: A- Autónomo/a: cando a persoa é totalmente independente para facer a tarefa, non necesita de ninguén. Puntúase con 0 puntos. NS- Necesita supervisión: cando a persoa só necesita que outra lle prepare os elementos necesarios para realizar a actividade/tarefa e/ou lle faga indicacións ou estímulos, sen contacto físico, para realizar a actividade/tarefa correctamente e/ou evitar que represente un perigo. Puntúase con 0,25 puntos. AFP- Asistencia física parcial: cando a persoa require que outra colabore fisicamente na realización da actividade/tarefas. Puntúase con 0,75 puntos. D- Dependente: Cando a persoa avaliada require que doutra que lle substitúa na realización física da actividade/tarefa. Puntúase con 1 punto. As persoas que soliciten o servizo por libre concorrencia deberán acadar un mínimo de 4 puntos para poder acceder ó mesmo. Neste apartado incluiranse, exclusivamente, aquelas situacións non recollidas en ningún dos apartados anteriores que agraven a situación de necesidade. Inclúe variables que determinan, dalgunha maneira, certo grao de necesidade do solicitante. (2 puntos por cada item ) O técnico poderá valorar positivamente a inclusión no programa do SAF aínda cando non reunindo os requisitos establecidos na ordenanza reguladora, considere que a non prestación deste podería conlevar un grave risco de deterioro persoal e familiar do solicitante. Carballo, 15 de decembro de 2009 O Alcalde D. Evencio Ferrero Rodríguez